# Odeeffannoo tajaajilamtootaaf – mirga kee beeki

**Caamsaa (May) 2025**

Namooti ajaja wallaansa dirqamaa kan fayyaa sammuu irra jiran Seera labsii Fayyaa Sammuu fi Nagahoomaa Victoria kan bara 2022 (Victorian Mental Health and Wellbeing Act 2022) jalatti mirga adda addaa ni qaban. Mirgi kunis kan dabalu:

* **Maaliif akka ajaja wallaansa dirqamaa jala kaa’amte sitti himamuu qaba.**
* Waa’ee wallaansa kee irratti murtii kennachuuf **dandeettiin ati qabdu siif kabajamuu qaba.** Kana jechuun:
* hanga danda’ametti wallaansa kennamuuf hayyama kee si gaafachuu yaaluu
* yeroo of dandeessee murtii kennachuu dandeessutti wallaansa bifa elektrikaan (electroconvulsive treatment - ECT) siif kennamu diduu dandeessa.
* Waa’ee fayyaa sammuu kee qorachuu, wallaanamuu fi dandamachuun **keessatti si hirmaachisuu, murtii kennachuuf deggersa siif gochuu, kanneen asii gadii** kanas dabalatee:
* ilaalchi kee fi waan ati filatte siif kabajamuu
* murtii akka kennattuuf dhiibbaa si irratti osoo hin godhin ykn si hin dirqisiisin yeroo gahaan siif kennamuu qaba
* ogeessa wallaansa sammuu (psychiatrist) kee waliin filmaata wallaansaa qabdu waliin mariyachuu dandeessa
* gorsa ykn gargaarsa kan biroo argachuu irratti si qarqaaruu.
* **Murtii kee kennachuu fi murtii irratti hirmaachuudhaaf deeggarsa barbaachisaa tahe siif kennuu,** odeffannoo fi mirga kee hubachuu, ilaalcha kee sirraa hubachuu, yaada, filannoo, gaaffii, ykn murtii kee si irraa hubachuu.
* **Akkaataa itti fedhii kee siif guutu irratti hundaa’uun sitti dubbachuu,** kan akka filannoo kee afaanii, bakkaa fi naannoo ati akka itti siin dubbataniif filattu, maatii, aantii, kunuunsee, gargaartota, ykn nama bakka si bu’ee dubbatu waliin dubbachuuf haasayaaf bakka mijataa tahe filachuu dandeessa.
* **Wallaansa kee irratti ibsi siif kennamuu qaba**, ibsa kanniin dabalatee:
* wallaansa siif kennamuuf jiru, maaliif akka kennamu, mishaa, fi fafa isaa (fakkeenyaaf miidhaa ykn hubama si irraan gahuu malu) sitti himamuu qaba
* wallaansa biro kan argachuu dandeessu mishaa fi fafa isaa dabalee sitti himamuu qaba.

Odeeffannoon kun akka ati itti hubachuu dandeessuu fi gaaffii ati qabduuf deebiin siif deebi’utti siif kennamuu qaba. Odeeffannoo kana barreeffamaan gaafachuu dandeessaa, akkasumas Yoo nama afaan siif hiiku barbaadde gaafachuu dandeessa.

* **Wal’aansa kee fi fayyuu kee ilaalchisee murtoo balaa hamma tokko of keessaa qabu murteessi**.
* **Wallaansa daangeeffama irra xiqqaa siirratti qabuu fi hanga danda’ametti dangeeffamni karaa ittii salphatuun siif kennamuu qaba,** kunishaala ati filatte, akkaataa itti dandamattu kan ati filattee tilmaama keessa galchuun kan siif kennamuu qabu:
* Daangeeffame irra xiqaa jechuun haala kee irratti hundaa’ee **bilisummaa kee hanga danda’ame** kee siif eeguu dha. wanni nama tokko daangessu nama biroo daangeessuu dhiisuu danda’a.
* **Yoo hawaasa keessatti wallaansa siif godhuu hin danda’amne** qofa tarii hospitaala keessa tursamtee wallaansi kan siif kennamu.
* Wallaansi dirqiidhaan siif kennamu Miidhaan isa irraa dhufuu danda’u **miidhaa ittisuuf** yaadame caalaa kan ta’uu danda’u yoo ta’e, ajajni wal’aansa dirqamaa kennamuu hin qabu.
* Kan ati **kophaatti baafamtu yookin hidhamtu**, erga filannoowwan daangeeffama irra salphaa uuman jibbaatameen booda.
* **Nageenyaa fi kabajamuun sitti dhagahamuu,** kunis:
* eenyummaa saalummaa kee (gender identity), saalummaa ati filattu (sexual orientation), saala (sex), qomoo, afaan dubbattu, sanyii (race), amantii (amantaa ykn ayyaana (faith or spirituality) Sadarkaa jireenyaa (class), qabeenya, umrii, dhibama qaamaa (disability), qalbii (neurodiversity), aadaa, bakka jiraattuu fi naannoo irraa dhufte kan hubatuu fi fudhatu tahuu
* **fayyaa keetiif waan biraa kan barbaachisu** siif hubatamee deebiin itti siif kennamuu
* **ulfinni (dignity), of danda’uu (autonomy), fi mirgi kee** siif kabajamuu fi fudhatamuu
* jireenya hawaasaa keessatti guutuutti akka hirmaattuuf, Tajaajila wallansa fayyaa sammuu fi nagahooma **dandamannaa (recovery)** kee irratti siif tumsuu.
* Yoo ati nama **Saboota Jalqabaa (First Nations)** irraa taate **aadaa fi eenyummaan** kee adda tahe siif kabajama, kunis kan dabalu:
* qorannaa fi wallaansa fayyaa kan **hiree-murteeffata kee** siif eegu
* **hariiroon (connection)** maatii, aantii, Hawaasa, biyya and bishaan dachee kee irraa waliin qabdu siif kabajama.
* **Odeeffannoo Mirga keetii** kan Seera *Labsii 2022 kan Fayyaa Sammuu fi Nagahoomaa (Mental Health and Wellbeing Act 2022)* jalatti ibsamee tajaajila fayyaa sammuu fi nagahoomaa irraa **argachuu dandeessa,** kunis kan hammatu:
* yeroo mijjataa tahetti **ibsa barreeffamaa** fi **afaaniin siif ibsamuu qaba**
* hanga danda’ametti **gaaffii keetiif deebiin** guutuu fi ifaa tahe siif kennamuu qaba.
* **Odeeffannoon waa’ee fayyaa kee fi Eenyummaa kee sirrii fi bifa Kabajaa qabuun galmeessamuu qaba:**
* odeeffannoo waa’ee fayyaa kee irratti **sirreessa (corrections)** gaafachuu dandeessa
* tajaajilli fayyaa sammuu fi nagahoomaa gaaffii kee deebisuu yoo si dide, **ibsa odeeffannoo fayyaa (health information statement)** waan jijjiiruu barbaaddu kan ibsu barreessuu dandeessa. Kunis galmee kee keessatti siif dabalamuu qaba.
* **Ibsa fedhii filannoo dursatti kennachuu (advance statement of preferences)** kan barreeffamaan wallaansa fayyaa sammuu kee, kunuunsaa fi gargaarsa filattu ibsu kennachuu dandeessa:
* ogeessi wallaansa sammuu siif kennu (psychiatrist) wallaansa ati filatte kana hubannaa keessa siif galchuu qaba
* yoo ogeessi fayyaa kee wallaansa ati filatte hin hordofu tahe maaliif akka hin hordofne guyyoota hojii 10 keessatti barreeffamaan deebii siif kennuu qaba.
* Nama si gargaaru, waan barbaaddu bakka si bu’ee kan siif dubbatu, odeeffannoo akka argattu kan si gargaaruu, fi mirga kee akka siif eeggamu kan si gargaaru **nama si gargaara bakka buufachuu** ni dandeessa.
* yeroo namni si gargaaruuf ati bakka buufatte waa’ee wallaansa kee ilaalchisee quba qabaachisamuun ykn itti himamuun barbaachisutu jiraata.
* **Yaada lammataa (second opinion) kan ogeessa fayyaa sammuu (psychiatric) barbaaduu:**
* ogeessa fayyaa sammuu kam irraa illee, kunis tajaajila fayyaa sammuu fi nagahoomaa bakka irraa wallaansa argachuu jirtu irraa ykn bakka tolaa fi Tajaajila Ogeessa Fayyaa Sammuu kan biro irraa Yaada Dabalataa (independent Second Psychiatric Opinion Service) kennu irraa yaada isaanii dabaltee gaafachuu dandeessa
* gorsa jijjiirama godhamuu qabu kan ogeessa Fayyaa Sammuu lammaffaatiin (Second Psychiatric Opinion) kenname irratti hundaa’uun namni fayyaa sammuu kee si wallaanu (psychiatrist) jijjiirraa yoo godhuu baate, sababa isaa siif ibsuu qaban. Deebii guyyoota hojii 10 keessatti argachuu qabda. Qondaalli Ol-aanaan Wallaansa Sammuu Fayyaa (Chief Psychiatrist) wallaansa kee keessa deebi’ee siif ilaaluu mirga qabda.
* **Waliin dubbachuu irratti (communication) si gargaaruu.** Yeroo hospitaala keessa jirtu tarii nageenyaaf jecha waliin dubbannaa taasisamu dhoorkaa ta’uun mala:
* Yoo akka hin dubbanne daangeffamte, barreeffamaan beeksifamuu qabda.
* Garuu **nama seeraa (lawyer),nama bakka si bu’ee fayyaa sammuu kee siif dubbatu (mental health advocate)**, **Komiishina Fayyaa Sammuu fi Nagahoomaa (Mental Health and Wellbeing Commission)**, **Dhadacha Fayyaa Sammuu (Mental Health Tribunal)**, **Ogeessaa Ol-aanaa Fayyaa Sammuu (Chief Psychiatrist), Waajjira mirga hawaasaaf falmatu irraa bakka bu’aan si daawwatu (Office of the Public Advocate community visitor)** qunnamuu irraa hin ittisamtu.
* Gargaarsa seeraa argachuuf **nama seeraa (lawyer)** waliin dubbadhu.
* Gargaarsa bakka bu’iinsaa (advocacy support) argachuuf **bakka bu’iinsa IMHA (IMHA advocate)** waliin dubbachuu. Yeroo ati wallaansa dirqamaa argattu qabxiileen barbaachisuun IMHA akka quba qubaatu ni godhama. Yoo ati ana hin dubbisinaa jedhte himatte malee IMHA si qunnama.
* Nama bakka si bu’ee dubbatu (advocate), do’ataa Hawaasa irraa ykn nama kan biro ati filatte irraa **gargaarsa gaafachuu dandeessa**.
* Dhadacha Sammuu Fayyaa (Mental Health Tribunal) iyyachuudhaan **diddaa ajaja wallaansa dirqamaa (against an order for compulsory treatment)** siif ajajame iyyachuudhaan gaafachuu dandeessa:
* Himata (hearing) Dhadacha Fayyaa Sammuu (Mental Health Tribunal) irratti namni seeraa (lawyer) ykn namni kan biroon bakka si bu’uu ykn si deggeruu danda’a.
* Komishina Fayyaa Sammuu fi Nagahoomaatti (Mental Health and Wellbeing Commission) dubbachuudhaan **waa’ee tajaajila fayyaa sammuu fi nagahoomaa irratti komii dhiheeffachuu** dandeessa. Kunis kaayyoo wallaansa fayyaa sammuu fi nagahoomaa waan ilaalu ykn kaayyota biroo hin hordofamin kan dabalu taha.

# Waa’ee IMHA

Tajaajjilli IMHA bilisa, tolaa fi hiccitiin isaa eegamaa dha.

Yoo ati wallaansa dirqamaa fudhataa jirta tahe, bakka bu’aan IMHA keenya wanni isiniif gochuu danda’u:

* maal akka barbaaddu dhaggeeffachuu fi filmaata ati qabdu sittidubbachuu
* mirga kee ilaalchisee odeeffannoo fi gargaarsa siif godhuu
* wallaansaa fi dandamachuu (recovery) keessatti hirmaachuu akka dandeessuuf si waliin dalaguu
* yoo barbaadde tajaajila birootti si dabarsuu

# Akkamiin akka IMHA qunnamtuu fi caalaatti baruu yoo barbaadde

Ni dandeessa:

* mar-sariitii (website) laali [www.imha.vic.gov.au](http://www.imha.vic.gov.au)
* email as irratti ergi contact@imha.vic.gov.au
* toora bilbilaa **1300 947 820** irratti itti bilbiltee Hojjetoota IMHA kan siif dubbatan guyyoota torba guutuu (guyyaa ayyaanaa irraa kan hafe) ganama sa’aa 9:30 irraa waaree booda galgala sa’aa 4:30 qunnamuu dandeessa
* waa’ee mirga kee dhaggeeffachuuf IMHA toora bilbilaa **1800 959 353** irratti bilbili
* hojjetaa fayyaa sammuu tajaajila siif kennu, kunuunsee, aantii (kin) ykn nama kan biroo si gargaaru akka IMHA siif qunnaman gaafadhu
* waa’ee IMHA irratti yaada kennachuu ykn komii dhiheeffachuu yoo barbaadde nu qunnami, ykn mar-sariitii (website) keenya irra kutaa komii dhiheeffachuu fi yaada kennachuu jedhu ilaali.

